
«Жәнібек аудандық мәслихат аппараты» мемлекеттік мекемесінің Ережесін бекіту туралы

[bookmark: z3]
«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңына, Қазақстан Республикасы Үкіметінің 2021 жылғы 1 қыркүйектегі № 590 қаулысымен бекітілген Мемлекеттік орган туралы Үлгілік ережеге сәйкес Жәнібек аудандық мәслихаты ШЕШІМ ҚАБЫЛДАДЫ:
[bookmark: z5]1. Осы шешімге қоса беріліп отырған «Жәнібек аудандық мәслихат аппараты» мемлекеттік мекемесі туралы Ережесі бекітілсін.
[bookmark: z6][bookmark: z7][bookmark: z9]2. Жәнібек аудандық мәслихатының 2023 жылғы 27 сәуірдегі №3-10 «Жәнібек аудандық мәслихат аппараты» мемлекеттік мекемесі Ережесін бекіту туралы» шешімінің күші жойылды деп танылсын.
3. Жәнібек аудандық мәслихат аппаратының басшысы осы шешімнен туындайтын қажетті шараларды қабылдасын.
4. Осы шешім алғашқы жарияланған күнінен бастап күшіне енеді.





           Председатель маслихата                                            Т. Кадимов



















Жәнібек аудандық мәслихатының
 2026 жылғы 28 қыркүйектегі
№50-3 шешімімен бекітілген


 «Жәнібек аудандық мәслихат аппараты»
мемлекеттік мекемесінің Ережесі

1-тарау. Жалпы ережелер

1.«Жәнібек аудандық мәслихат аппараты» мемлекеттік мекемесі (бұдан әрі - Мәслихат аппараты) Жәнібек аудандық мәслихат пен оның органдарын ұйымдастырушылық, құқықтық, материалдық-техникалық және өзге де қамтамасыз етуді жүзеге асыратын, депутаттарға өздерінің өкілеттігін жүзеге асыруға көмек көрсететін Қазақстан Республикасының мемлекеттік органы болып табылады.
2.  Мәслихат аппаратының ведомстволары жоқ.
3. Мәслихат аппараты өз қызметін Қазақстан Республикасының Конституциясына және заңдарына, Қазақстан Республикасы Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
4. Мәслихат аппараты мемлекеттік мекеме ұйымдық-құқықтық нысанындағы заңды тұлға болып табылады, Қазақстан Республикасының Мемлекеттік Елтаңбасы бейнеленген мөрлері және атауы қазақ және орыс тілдерінде жазылған мөртабандары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары бар.
5. Мәслихат аппараты азаматтық-құқықтық қатынастарды өз атынан жасайды.
6. Мәслихат аппараты Қазақстан Республикасының заңнамасына сәйкес уәкілеттік берілген жағдайда ол мемлекеттің атынан азаматтық-құқықтық қатынастардың тарапы болуға құқылы.
7. Мәслихат аппараты өз құзыретінің мәселелері бойынша заңнамада белгіленген тәртіппен Жәнібек аудандық мәслихат аппараты басшысының бұйрықтарымен және Қазақстан Республикасының заңнамасында көзделген басқа да актілермен рәсімделетін шешімдер қабылдайды.
8. Мәслихат аппараты құрылымы мен штат санының лимиті Қазақстан Республикасының заңнамасына сәйкес бекітіледі.
Мәслихаттың өкілеттік мерзімінің аяқталуымен, мәслихат өкілеттігі мерзімінен бұрын тоқтатылған және оның депуттаттарының жаңа құрамы сайланған жағдайларда, мәслихат аппараты мемлекеттік қызметшілерінің қызметі тоқтатылмайды. 
9. Заңды тұлғаның орналасқан жері: Қазақстан Республикасы, Батыс Қазақстан облысы, Жәнібек ауданы, индекс 090500, Жәнібек ауылы, Иманов көшесі, 71 үй.
10. Осы ереже Мәслихат аппаратының құрылтай құжаты болып табылады.
11. Мәслихат аппаратының қызметін қаржыландыру Қазақстан Республикасының заңнамасына сәйкес жергілікті бюджеттен жүзеге асырылады.
12. Мәслихат аппаратына кәсіпкерлік субъектілерімен Мәслихат аппараты өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.
Егер Мәслихат аппаратына заңнамалық актілерімен кіріс әкелетін қызметті жүзеге асыру құқығы берілсе, онда алынған кіріс, егер Қазақстан Республикасының заңнамасында өзгеше белгіленбесе, мемлекеттік бюджетке жіберіледі.

2-тарау. Мәслихат аппаратының мақсаттары, өкілеттіктері мен функциялары

13.Мақсаттары: 
1) Мәслихат пен оның органдарын ұйымдастырушылық, құқықтық, материалдық-техникалық және өзге де қамтамасыз етуді жүзеге асыру, депутаттарға өздерінің өкілеттігін жүзеге асыруға көмек көрсету;
2) Қоғамдық кеңестің қызметін ұйымдастырушылық қамтамасыз етуді жүзеге асыру;
3) Қазақстан Республикасының заңнамасында белгіленген өзге де мақсаттар.
14. Өкілеттіктері:
1) құқықтары:
- аудандық мәслихаттың жоспарланған сессияларының және тұрақты (уақытша) комиссияларының отырыстарының күн тәртібіндегі мәселелер бойынша мемлекеттік органдардан және лауазымды тұлғалардан ақпараттар сұрау;
- депутаттық сауалдардың және депутаттық ұсыныстардың мерзімінде қаралуын және орындалуын қамтамасыз ету мақсатында мемлекеттік органдарға және мекемелерге сұраулар жолдау;
- аудандық мәслихаттың және оның тұрақты (уақытша) комиссияларының актілерінің орындалу мерзімдеріне және нәтижелеріне бақылауды жүзеге асыру;
2) міндеттері:
- Қазақстан Республикасы заңнамасының талаптарына сәйкес, мәслихат аппаратына жүктелген мақсаттар мен функциялардың уақытылы және сапалы орындалуын қамтамасыз ету;
- бюджет қаражаты мен мемлекеттік мүліктің тиімді және мақсатты пайдалануын қамтамасыз ету;
- мемлекеттік құпияларды, дербес деректерді және заңмен қорғалатын өзге де құпияның қорғалуын қамтамасыз ету.
15. Функциялары:
1)аудандық мәслихаттың сессияларын және тұрақты комиссияларының отырыстарын өткізуге дайындық және ұйымдастырушылық-техникалық жұмыстарды қамтамасыз етуді аудандық мәслихаттың Регламентіне сәйкес жүзеге асырады;
2)депутаттарды сессиялар мен тұрақты комиссиялардың отырыстарында қаралатын мәселелерге байланысты шешім жобаларымен және тиісті құжаттармен қамтамасыз етеді;
3)тұрақты комиссиялардың ұсыныстарының негізінде аудандық мәслихаттың жұмыс жоспарларының жобаларын және оның атқарған жұмыстары жөніндегі есептерін дайындайды;
4)мәслихат депутаттарына өз өкілеттіктерін жүзеге асыруы үшін түсініктемелік және әдістемелік көмек көрсетеді, олардың сауалдары мен ұсыныстарының, сын-пікірлерінің уақытылы қаралуын және орындалуын бақылайды;
5)жеке және заңды тұлғалардың өтініштері мен петицияларын Қазақстан Республикасының заңнамасына сәйкес қабылдау, тіркеу және қарау, азаматтар мен азаматшаларды жеке қабылдауды ұйымдастыру;
6)сессияларда қаралатын мәселелердің тұрақты комиссиялардың отырыстарында алдын ала талқылануын ұйымдастырады, депутаттарға шешімдер жобалары мен қорытындыларының сапалы дайындалуын қамтамасыз етуде көмек көрсетеді;
7)мәслихат аппараты мемлекеттік қызметкерлерінің қызметтік тәртібі мен әдеп нормаларын сақтауы, олардың біліктілігін арттыру және тағылымдамадан өткізу жөніндегі жұмыстарын ұйымдастыру;
8)мәслихат аппаратында іс жүргізуді, құжат айналымын және құжаттардың архивте сақталуын ұйымдастыру;
9)мәслихат қызметінің ашықтығын қамтамасыз ету, оның шешімдерін ресми жариялауды ұйымдастыру және өзге де ақпаратты заңнамада белгіленген тәртіппен ресми интернет-ресурста орналастыру;
10)аудандық мәслихаттың шешімдері мен басқа да құжаттарының тиісті органдарға жолдануын қамтамасыз етеді;
11)аудандық мәслихаттың сессиялары мен оның басқа да органдары отырыстарының стенограммаларын, хаттамаларын жүргізеді;
12)Қазақстан Республикасының бюджет заңнамасына сәйкес мәслихат депутаттарының біліктілігін арттыруға арналған шығыстарды жоспарлайды;
13)бюджеттік жоспарлау, бухгалтерлік есеп пен есептілік, мемлекеттік сатып алу, мәслихат аппаратының мүлкін есепке алу және сақтау, мәслихаттың, оның органдары мен депутаттарының қызметін материалдық-техникалық қамтамасыз ету жөніндегі жұмыстарды жүзеге асыру;
14)мәслихаттың халықпен, мемлекеттік органдармен, ұйымдармен, жергілікті өзін-өзі басқару органдарымен, бұқаралық ақпарат құралдарымен және қоғамдық бірлестіктермен өзара іс- қимылын қамтамасыз ету;
15)Қазақстан Республикасының заңнамаларымен жүктелген басқа да функцияларды атқарады.




[bookmark: _Hlk241568674]3-тарау. Мәслихат аппараты басшысының мәртебесі, өкілеттіктері

16. Мәслихат аппаратын басқаруды бірінші басшы - Мәслихат аппаратының басшысы жүзеге асырады, ол мәслихат аппаратына жүктелген міндеттердің орындалуына және оның өз өкілеттіктерін жүзеге асыруына дербес жауапты болады. 
17.Мәслихат аппаратының басшысын Қазақстан Республикасының заңнамасына сәйкес мәслихат төрағасы лауазымға тағайындайды және лауазымнан босатады. 
Мәслихат аппараты басшысының тәртіптік жауапкершілігі мәселесі де осы тармақтың бірінші бөлігінде көрсетілген лауазымды адамның өкімімен шешіледі. 
18. Мәслихат аппараты басшысының орынбасары болмайды. 
19. Мәслихат аппараты басшысының өкілеттіктері:
1) Мәслихат аппаратының қызметіне басшылық жасайды;
2)өз құзыреті шегінде мәслихат аппаратының қызметін ұйымдастырады, үйлестіреді және бақылайды;
3)Мәслихат аппаратының «Б» корпусының әкімшілік мемлекеттік қызметшілерін мемлекеттік лауазымдарға тағайындайды және мемлекеттік лауазымдардан босатады;
4)Мәслихат аппаратының тәртіптік және конкурстық комиссияларының қызметіне жалпы басшылықты жүзеге асырады;
5) қызметтік тәртіптің сақталуын бақылауды жүзеге асырады;
6)Мәслихат аппаратының мемлекеттік қызметшілерін іссапарға жіберу, оларға демалыс беру, материалдық көмек көрсету, даярлау, қайта даярлау және олардың біліктілігін арттыру, көтермелеу, оларға үстемақылар белгілеу мәселелерін шешеді;
7)Мәслихат аппараты мемлекеттік қызметшілерінің тәртіптік жауапкершілігі мәселелерін шешеді;
8) Мәслихат аппаратында еңбек келісім-шарты негізінде жұмыс атқаратын қызметшілерді жұмысқа қабылдау, жұмыстан босату, еңбек келісім-шартын бұзу, тәртіптік жауапкершілікке тарту, жыл сайынғы еңбек демалысына жіберу мен демалыстан шақырып алу бойынша бұйрықтар қабылдайды;
9) өз құзыреті шегінде Қазақстан Республикасының сыбайлас жемқорлыққа қарсы іс-қимыл туралы заңнамасы талаптарының орындалуын қамтамасыз етеді;
10)мәслихат сессияларын, мәслихаттың тұрақты және уақытша комиссияларының отырыстарын ұйымдастырады;
11) мәслихат шешімдерінің жобаларын, мәслихат депутаттарын іссапарға жіберу жөніндегі және мәслихат төрағасы немесе мәслихаттың тұрақты комиссиясының төрағасы болмаған жағдайда міндеттерді жүктеу жөніндегі бұйрықтарды дайындайды;
12)депутаттардың біліктілігін арттыру жөніндегі іс-шараларды ұйымдастырады;
13) өз құзыретіндегі мәселелер бойынша бұйрықтар шығарады;
14) мәслихат аппаратының басшысына жүктелген өзге де өкілеттіктерді жүзеге асырады.
Мәслихат аппаратының қаржылық-шаруашылық құжаттарына бірінші қол қою құқығы мәслихат аппаратының басшысына беріледі. 
Мәслихат аппаратының басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын тұлға жүзеге асырады. 
 

4-тарау. Мәслихат аппаратының мүлкі

20.Мәслихат аппаратының заңнамада көзделген жағдайларда жедел басқару құқығында оқшауланған мүлкі болуы мүмкін.
Мәслихат аппаратының мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
21. Мәслихат аппаратына бекітілген мүлік Жәнібек ауданының коммуналдық меншігіне жатады.
22. Егер заңнамада өзгеше көзделмесе, Мәслихат аппараты өзіне бекітілген мүлікті және қаржыландыру жоспары бойынша өзіне берілген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5-тарау. Мәслихат аппаратын қайта ұйымдастыру және тарату

23. Мәслихат аппаратының құрылтай құжаттарына өзгерістер мен толықтырулар енгізу Мәслихат шешімімен жүзеге асырылады. Мәслихат аппаратының құрылтай құжаттарына енгізілген өзгерістер мен толықтырулар Қазақстан Республикасының заңнамасына сәйкес тіркеледі. Мәслихат аппаратын қайта ұйымдастыру және тарату Қазақстан Республикасының заңнамасына сәйкес жүзеге асырылады.

